CELEX: 32021R0440
Language: hr
Date: 2021-03-08 00:00:00
Title: Uredba Komisije (EU) 2021/440 оd 8. ožujka 2021. o zabrani ribolova sjevernog stoka tunja dugokrilca u Atlantskom oceanu sjeverno od 5° S za plovila koja plove pod zastavom Portugala

12.3.2021   
               
               
                  HR
               
               
                  Službeni list Europske unije
               
               
                  L 85/151
               
            
         UREDBA KOMISIJE (EU) 2021/440
         оd 8. ožujka 2021.
         o zabrani ribolova sjevernog stoka tunja dugokrilca u Atlantskom oceanu sjeverno od 5° S za plovila koja plove pod zastavom Portugala
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike (1), a posebno njezin članak 36. stavak 2.,
         budući da:
         
                     (1)
                  
                  
                     Uredbom Vijeća (EU) 2020/123 (2) utvrđene su kvote za 2020.
                  
               
                     (2)
                  
                  
                     Prema informacijama koje je primila Komisija, ulovom stoka tunja dugokrilca sjevernog u Atlantskom oceanu sjeverno od 5° S koji su ostvarila plovila koja plove pod zastavom Portugala ili su u Portugalu registrirana iscrpljena je kvota dodijeljena za 2020.
                  
               
                     (3)
                  
                  
                     Stoga je potrebno zabraniti određene ribolovne aktivnosti za taj stok,
                  
               DONIJELA JE OVU UREDBU:
         
            Članak 1.
            Iscrpljenje kvote
            Ribolovna kvota za 2020. dodijeljena Portugalu za sjeverni stok tunja dugokrilca u Atlantskom oceanu sjeverno od 5° S iz Priloga smatra se iscrpljenom od datuma utvrđenog u Prilogu.
         
         
            Članak 2.
            Zabrane
            Ribolovne aktivnosti za stok iz članka 1. za plovila koja plove pod zastavom Portugala ili su u Portugalu registrirana zabranjuju se od datuma utvrđenog u Prilogu. Posebno, od tog datuma zabranjuje se zadržavanje na plovilu, premještanje, prekrcavanje i iskrcavanje ribe iz tog stoka koja je ulovljena tim plovilima.
         
         
            Članak 3.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. ožujka 2021.
            
               
                  Za Komisiju,
               
               
                  u ime predsjednice,
               
               Virginijus SINKEVIČIUS
               
                  Član Komisije
               
            
         
         
            (1)  SL L 343, 22.12.2009., str. 1.
         
         
            (2)  Uredba Vijeća (EU) 2020/123 od 27. siječnja 2020. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije (SL L 25, 30.1.2020., str. 1.).
      
      
         
            PRILOG
            
                        Br.
                     
                     
                        40/TQ123
                     
                  
                        Država članica
                     
                     
                        Portugal
                     
                  
                        Stok
                     
                     
                        ALB/AN05N
                     
                  
                        Vrsta
                     
                     
                        Sjeverni stok tunja dugokrilca (Thunnus alalunga)
                        
                     
                  
                        Zona
                     
                     
                        Atlantski ocean sjeverno od 5° S
                     
                  
                        Datum zabrane
                     
                     
                        24.12.2020.